《翁踏孤舟立 其二》
宋代·林希逸

一叶孤舟小，生涯在钓筒。群飞看雁阵，独立是渔翁。

浪与头俱白，颜因酒暂红。片帆烟渚外，瘦影夕阳中。

蓬鬓千茎雪，芦花两岸风。烹鲈吹荻火，隔岸呼儿童。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。